|  |
| --- |
| **Разяснение № 1 на въпроси от 1 до 13** |
| **№** | **Дата на получаване на въпрос** | **Въпрос** | **Отговор от МТИТС** |
| **1.** | **22.12.2020 г.** | Допустими ли са за финансиране разходи за възнаграждения на служители, наети през м. юни 2020 г.? | Разходите за възнаграждения на служители, наети през м. юни 2020 г. са допустими за финансиране по процедурата при изпълнение на следните условия:1. Не са допустими за финансиране разходи за персонал, които са получили публично финансиране в рамките на схеми за изплащане на компенсации за запазване на заетостта (съгласно ПМС № 55/30.03.2020 г., ПМС №151/03.07.2020г.), схема за заетост по чл.51, ал.1 от ЗНЗ, операции на ОПРЧР за подкрепа наемането на безработни и неактивни лица и др. през периода на допустимост на разходите (след 01.02.2020 г. и до крайната дата на изпълнение на заявлението за подкрепа).
2. Допустими за финансиране са разходите за възнаграждения на персонала, които са до размера на основното месечно възнаграждение по трудово правоотношение към 01.09.2020 г.
 |
| **2.** | **22.12.2020 г.** | Допустими ли са за финансиране разходи за възнаграждения на служители, които към крайната дата на изпълнение на заявлението за подкрепа са освободени от работодателя? | Разходите за възнаграждения на служители, за които са изпълнени условия за допустимост и които са били освободени към крайната дата на изпълнение на заявлението за подкрепа са допустими за финансиране по процедурата. |
| **3.** | **22.12.2020 г.** | Ако сме възложители по ЗОП можем ли да отчитаме разходи за гориво за периода от 01.02.2020 г. до датата на обявяване на процедурата без проведени процедури по ЗОП при положение, че общата стойност на тези разходи е под праговете по ЗОП? | Ако отчитате разходи за периода от 01.02.2020 г. до датата на обявяване на процедурата, съгласно Условията за кандидатстване, редът за избор на изпълнител съгласно разпоредбите на ЗУСЕСИФ и ПМС № 160/2016 г. НЕ СЕ ПРИЛАГА. Ако попадате в категорията на възложител по чл.5, ал.2-4 от ЗОП и разходите са под праговете на чл. 20, ал. 4 от ЗОП, то не е необходимо  провеждането на процедура по ЗОП. Изискване по Условията за кандидатстване, както и на Ръководството за изпълнение на проекти е, че цената следва да е пазарна, за доказването на което следва да се представят не по-малко от две съпоставими оферти, пазарно проучване или друго доказателство за съответната отчетената услуга/ доставка на суровини, материали или консумативи. |
| **4.** | **06.01.2021 г.** | В случай, че сме получавали финансиране по друга мярка за запазване на заетост, то разходите за възнаграждения допустим разход ли са по настоящата процедура? | Не са допустими за финансиране разходи за персонал, които са получили публично финансиране в рамките на схеми за изплащане на компенсации за запазване на заетостта (съгласно ПМС № 55/30.03.2020 г., ПМС №151/03.07.2020г.), схема за заетост по чл.51, ал.1 от ЗНЗ, операции на ОПРЧР за подкрепа наемането на безработни и неактивни лица и др. през периода на допустимост на разходите (след 01.02.2020 г. и до крайната дата на изпълнение на заявлението за подкрепа). |
| **5.** | **06.01.2021 г.** | В насоките за кандидатстване е посочено "Допълнително,  МТИТС или упълномощено от него лице може да изиска от крайният ползвател на помощта/ бенефициента  да предостави доклади и/или допълнителна информация относно напредъка, постигнат по проекта." **На какъв етап ще бъде изисквана такава информация, респективно в какъв вид ще бъде предоставяна?** | Допълнителна информация може да бъде изискана от МТИТС или упълномощено от него лице при проверка на финалния отчет по Заявлението за подкрепа. подаден от бенефициента.Информацията от бенефициента ще бъде изискана в раздел „Кореспонденция“ на ИСУН 2020.Ръководителя на бенефициента или упълномощено от него лице изготвя и подписва изисканата информация и я изпраща чрез раздел „Кореспонденция“ на ИСУН 2020. |
| **6.** | **06.01.2021 г.** | Финалният отчет се представя в срок до един месец след изтичане на срока на изпълнение на проекта. **Може ли да бъде внесен финален отчет преди приключване на проекта?** | Финалният отчет обхваща периода от датата на сключване на ДБФП до крайният срок за неговото изпълнение, независимо, че в него са включени разходи преди този период, и съдържа информация за реализираните по време на проекта дейности и извършени разходи. На това основание няма възможност да бъде представен финален отчет по проекта преди неговото приключване.  |
| **7.** | **06.01.2021 г.** | В условията за изпълнение е записано: "За разходите, извършени в периода от 01.02.2020 г. до обявяването на процедурата редът за избор на изпълнител съгласно разпоредбите на ЗУСЕСИФ и ПМС № 160/2016 г. НЕ СЕ ПРИЛАГА."Моля за пояснение: Датата на обявяване на процедурата е 21.10.2020 г. Така ли е?Моля за пояснение: Това означава ли, че в периода от 01.02.2020 г. до обявяването на процедурата, всички видове разходи, които включим не подлежат на процедура за избор на изпълнител съгласно разпоредбите на ЗУСЕСИФ и ПМС № 160/2016 г, в това число разходи за суровини и материали, разходи за услуги и др.?  | Датата на обявяване на процедурата е 21.10.2020 г. За всички видове разходи в т.ч. разходи за суровини и материали, разходи за услуги и др., извършени в периода от 01.02.2020 г. до 21.10.2020 г. НЕ СЕ ПРИЛАГА редът за избор на изпълнител, съгласно разпоредбите на ЗУСЕСИФ и ПМС № 160/2016 г. |
| **8.** | **06.01.2021 г.** | В случай, че отчитаме разходи за горива и имаме сключен договор с конкретен доставчик, то това означава ли, че отново трябва да предоставяме две съпоставими оферти, пазарен анализ и пр.? На какъв принцип ще се изисква предоставянето на 2 (две) съпоставими оферти, пазарно проучване или друго доказателство (че цената е пазарна) за съответната отчетената услуга/ доставка на суровини, материали или консумативи, за разходите направени от 01.02.2020 г. до 21.10.2020 г. (датата на обявяване на процедурата)? | За всички отчетени разходи, извършени по сключен договор за доставка/услуга в периода от 01.02.2020 г. до 21.10.2020 г. бенефициентът следва да представи не по-малко от две съпоставими оферти, пазарно проучване или друго доказателство за съответната отчетената услуга/ доставка на суровини, материали или консумативи.За всички отчетени разходи, извършени след 21.10.2020 г., моля вижте указанията на стр.18 от Условията за кандидатстване и условията за изпълнение по обявената процедура BG16RFOP002-2.091. |
| **9.** | **06.01.2021 г.** | За периода от 01.02.2020 г. до приключване изпълнението на проекта, разходите за наем и възнаграждения не подлежат на изискване за обявяване на процедура за избор на изпълнител съгласно разпоредбите на ЗУСЕСИФ и ПМС № 160/2016 г., така ли е? | Да. Разходите за наем и възнаграждения не подлежат на изискване за обявяване на процедура за избор на изпълнител съгласно разпоредбите на ЗУСЕСИФ и ПМС № 160/2016 г. |
| **10** | **06.01.2021 г.** | За всеки разходооправдателен документ, бенефициентите следва да декларират/потвърдят в писмен вид към съответния документ (чрез заверка върху документа), че разходът е в изпълнение на процедура BG16RFOP002-2.091.Когато не е възможно да се напише на лицето на фактурата (фактурите за гориво са с размер на касови бележки и няма място), допустимо ли е да се напише на гърба и трябва ли и гърба да се сканира и приложи към финансовия отчет?С химикал ли да е написано или може да е с молив? | Условия за допустимост на разходите по процедурата е за разходите да е налична адекватна одитна следа, включително да са спазени изискванията за съхраняване на документите по чл. 140 от Регламент (ЕС) № 1303/2013. За да е изпълнено това изискване е необходимо всички заверки на разходооправдателните документи да бъдат извършени с химикал. В случай, че е невъзможно заверката да бъде извършена на лицето на документа, същата може да бъде поставена на гърба на документа, като изрично се изпише № и дата на разходооправдателния документ. В този случай, в ИСУН 2020 се прикачва сканиран разходооправдателен документ (лице и гръб).*Пример: Фактура № 1/01.02.2020 г. се финансира по процедура BG16RFOP002-2.091.* |
| **11** | **06.01.2021 г.** | Подписали сме договор на 09.12.2020 г., Указанията за изпълнение са публикувани на 14.12.2020 г. и преди качването на Указанията за изпълнение сме направили табела, в която не фигурира изречението „Помощта се предоставя по Оперативна програма „Иновации и конкурентноспособност“, чрез Министерство на транспорта, информационните технологии и съобщенията“. Направили сме по образец на ОПИК.Трябва ли да направим нова табела? | Плакатът следва да бъде изработен съгласно образеца на Приложение 1.4 Плакат, приложен в Ръководства за изпълнение и електронно отчитане на безвъзмездната финансова от автобусните превозвачи, публикувани на сайта на МТИТС на следния интернет адрес: <https://www.mtitc.government.bg/bg/category/276/rukovodstva-za-izpulnenie-i-elektronno-otchitane-na-bezvuzmezdnata-finansova-ot-avtobusnite-prevozvachi>  |
| **12** | **06.01.2021 г.** | В ръководството е упоменато, че трябва да уведомим къде се намира досието по проекта.Как става това, чрез раздела „Комуникация“ в ИСУН 2020 или чрез декларация във финалния отчет? | Информация за местонахождението на досието по проекта се предоставя към информацията, предоставена в финалния технически отчет. |
| **13** | **06.01.2021 г.** | В ръководството е упоменато, при отчитане на заплати като разход по проекта има ли ограничение кога са назначени служителите. Има само ограничение за размера на заплащането да е до трудовото правоотношение към 01.09.2020 г.Трябва ли да считаме, че възнаграждения САМО на служители, наети след 01.09.2020 г. са недопустим разход, а заплати на служителите, наети от 01.02.2020 г. до 31.08.2020 г. са допустим разход? | Разходите за възнаграждения на служители, за които са изпълнени условия за допустимост и които са извършени в периода на допустимост (след 01.02.2020 г. и до крайната дата на изпълнение на заявлението за подкрепа)са допустими за финансиране по проекта. В конкретния пример възнагражденията и на служители, наети в периода от 01.02.2020 г. до 31.08.2020 г. и в периода след 01.09.2020 г. са допустими за финансиране по проекта. |